**Ikt.sz.: OVI/57-1/2023**

**Bölcsődei beiratkozás**

**A Kunszállási Mosolyvár Óvoda és Bölcsőde mini bölcsődébe a 2023/2024-es nevelési évre 2023. május 2-án és 3-án lehet beíratni a kisgyermekeket.**

A bölcsődébe egész évben folyamatosan lehet beiratkozni, és a szabad helyek függvényében biztosítunk helyet a gyermekeknek. A beiratkozó gyerekek várólistára kerülnek, amíg nem tudjuk a helyet biztosítani.

A mini bölcsőde férőhelyszáma 7 fő. Amennyiben minden ott lévő gyermek betöltötte a 2. életévét, abban az esetben 8 főre emelhető a létszám.

A bölcsődei beiratkozás a 2023/2024-es nevelési évre a hagyományos formában, azaz személyes megjelenés útján valósítható meg

**2023. május 2-án (kedden) 8:00 és 17:00 óra között**,
**2023. május 3-án (szerdán) 8:00 és 17:00 óra között**

a Kunszállás, Arany János u. 3. szám alatti bölcsődében az intézményvezető vagy a bölcsődei gondozók felkeresésével.

A bölcsődei nevelési év szeptember 1-jétől a következő év augusztus 3-áig tart.
***Bölcsődei ellátás keretében a gyermek húszhetes korától nevelhető a harmadik életévének betöltéséig.***

Részletesebben erről a Gyvt. 42/A § rendelkezik:

(1) Bölcsődei ellátás keretében a gyermek húszhetes korától nevelhető és gondozható,
a) az óvodai nevelésre nem érett gyermek esetén a (2) bekezdésben meghatározott időpontig,
b) a sajátos nevelési igényű gyermek, valamint a korai fejlesztésre és gondozásra jogosult gyermek esetén a (3) bekezdésben meghatározott időpontig,
c) az a) és b) pont alá nem tartozó gyermek esetén, ha a harmadik életévét,
ca) január 1-je és augusztus 31-e között tölti be, az adott év augusztus 31-éig,
cb) szeptember 1-je és december 31-e között tölti be, a következő év augusztus 31-éig, ha a szülő, törvényes képviselő nyilatkozik arról, hogy a gyermek napközbeni ellátását eddig az időpontig bölcsődei ellátás keretében kívánja megoldani.

(2) Ha a gyermek harmadik életévét betöltötte, de testi vagy értelmi fejlettségi szintje alapján még nem érett az óvodai nevelésre, és óvodai jelentkezését az orvos nem javasolja, bölcsődei ellátás keretében gondozható, nevelhető a gyermek negyedik életévének betöltését követő augusztus 31-éig.

(3) A bölcsődei ellátásban a sajátos nevelési igényű gyermek abban az évben augusztus 31-éig vehet részt, amelyben a hatodik életévét betölti.

(4) Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható.

(1997. évi XXXI. törvény)

**A bölcsődei beiratkozásra kérem hozza magával a alábbiakat:**

* munkáltatói igazolás
* a gyermek születési anyakönyvi kivonatának másolata
* lakcímkártya
* TAJ kártya
* Egészségügyi könyv, oltási kivonat,
* bölcsődei felvételi kérelem kitöltve, amely az intézmény honlapjáról letölthető (https://www.mosolyvar-ovoda.hu/)

Horváthné Gellért Emőke Anna

intézményvezető

Kelt.: Kunszállás, 2023. március 31.